Source: https://www.snoj.si/razveza-zakonske-zveze/
Timestamp: 2019-12-15 16:38:05+00:00
Document Index: 3500277

Matched Legal Cases: ['sodišče ', 'Sodišče ', 'Sodišče ', 'Sodišče ', 'Sodišče ', 'sodišče ']

Razveza zakonske zveze - Gorazd Snoj
Razveza zakonske zveze je poleg razveljavitve zakonske zveze in prenehanja zaradi smrti enega od zakoncev glavni in najbolj pogost razlog za prenehanje zakonske zveze. Poleg razveze zakonske zveze s tožbo obstaja tudi sporazumna razveza zakonske zveze. Slednja pride v poštev predvsem v primerih, kadar zakonca nimata mladoletnih otrok. Klasična razveza, kadar imata zakonca mladoletne otroke je razveza zakonske zveze s tožbo. Razveza zakonske zveze ima za oba zakonca lahko več posledic. V kolikor imata mladoletne otroke, bo sodišče poleg razveze zakonske zveze odločalo tudi o tem kateri od staršev bo imel skrbništvo nad otroci, o obsegu stikov med starši in otroci kot tudi o višini preživnine za otroke. V sodnih postopkih kjer se starša otrok ne moreta sporazumeti, je razveza zakonske zveze še najmanjši problem.
Sodišče se ne opredeljuje do vzrokov, ki so pripeljali do nevzdržnosti zakonske zveze, poleg tega je dovolj, da jo eden od zakoncev le zatrjuje. Sodišče bo torej predvsem zanimalo kako bo v primeru razveze zakonske zveze med starši mladoletnih otrok poskrbljeno zanje. Sodišče je po uradni dolžnosti dolžno zastopati interese otrok in pazi, da bodo njihove pravice varovane tako v postopku razveze zakonske zveze kot tudi po tem, ko bo do razveze med zakoncema že prišlo. To je tudi glavni razlog zakaj starša ne moreta skleniti poljuben dogovor glede skrbništva, stikov in preživnine otrok. Sodišče vedno želi in tudi mora pregledati vsebino tovrstnega sporazuma in se opredeliti do tega ali je v skladu s koristjo otrok. Glede na to, da je v postopku, ko se izvaja razveza zakonske zveze potrebno tudi strokovno znanje o koristih otrok s katerim sodišče ne razpolaga, ni redko, ko sodišču pri njegovi odločitvi poleg strokovnega mnenja CSD pomaga tudi mnenje sodnega izvedenca psihološke stroke. Prav iz tega razloga je lahko razveza zakonske zveze dolgotrajna.
V postopku razveza zakonske zveze s tožbo sme v določenih primerih preživnino zahtevati tudi nepreskrbljeni zakonec. Takšno preživnino sme zahtevati že v sami razvezi zakonske zveze, lahko pa v enem letu po razvezi vloži ločeno preživninsko tožbo. V kolikor bi si želeli zgolj posvetovati o svojih pravicah, obveznostih in tudi posledicah razveze zakonske zveze ali bi potrebovali zastopanje vas vabimo, da se oglasite na pravni posvet v naši odvetniški pisarni kjer se boste o vseh vaših vprašanjih pogovorili z odvetnikom. V primeru, da se boste odločili, da je potrebna razveza zakonske zveze s tožbo, vam odvetnika vsekakor priporočamo.
Razveza zakonske zveze delitev premoženja
Postopek razveza zakonske zveze delitev premoženja ne zajema. Delitev premoženja se nanaša na ločen postopek, ki ga navadno sproži eden od razvezanih zakoncev po zaključeni razvezi zakonske zveze v katerem zatrjuje, da sta oba zakonca imetnika skupnega premoženja in želi, da se to ugotovi s sodno odločbo, poleg tega pa navadno želi še razdelitev le tega na solastniške deleže. Skupno premoženje je tisto premoženje, ki je zakoncema nastalo v času njune življenjske skupnosti, in sicer z delom ali odplačno. Pogostokrat gre za dolgotrajne in zapletene postopke, zaradi česar se vsekakor priporoča pomoč in tudi zastopanje odvetnika s področja družinskega prava celoten postopek razveze zakonske zveze delitev premoženja.